CELEX: 62019CB0103
Language: fi
Date: 2021-06-02 00:00:00
Title: Asia C-103/19: Unionin tuomioistuimen määräys (seitsemäs jaosto) 2.6.2021 (ennakkoratkaisupyyntö, jonka on esittänyt Juzgado Contencioso-Administrativo n° 24 de Madrid – Espanja) – Sindicato Único de Sanidad e Higiene (SUSH) de la Comunidad de Madrid, Sindicato de Sanidad de Madrid de la Confederación General del Trabajo (CGT) v. Consejería de Sanidad de la Comunidad de Madrid (Ennakkoratkaisupyyntö – Unionin tuomioistuimen työjärjestyksen 99 artikla – EAY:n, UNICE:n ja CEEP:n tekemä määräaikaista työtä koskeva puitesopimus – 5 lausekkeen 1 kohta – Perättäiset määräaikaiset työsopimukset julkisella terveydenhuoltosektorilla – Käsite ”perustellut syyt” – Käsite ”vastaavat oikeudelliset toimenpiteet väärinkäytösten estämiseksi” – Ylimääräisessä julkisessa palvelussuhteessa olevan henkilöstön asemassa olevien työntekijöiden korvaaminen väliaikaisessa julkisessa palvelussuhteessa olevan henkilöstön asemassa olevilla työntekijöillä – Tilapäisessä julkisessa palvelussuhteessa olevan henkilöstön pysyvä tarve)

6.9.2021   
            
            
               FI
            
            
               Euroopan unionin virallinen lehti
            
            
               C 357/2
            
         
      Unionin tuomioistuimen määräys (seitsemäs jaosto) 2.6.2021 (ennakkoratkaisupyyntö, jonka on esittänyt Juzgado Contencioso-Administrativo no 24 de Madrid – Espanja) – Sindicato Único de Sanidad e Higiene (SUSH) de la Comunidad de Madrid, Sindicato de Sanidad de Madrid de la Confederación General del Trabajo (CGT) v. Consejería de Sanidad de la Comunidad de Madrid
      (Asia C-103/19) (1)
      
      (Ennakkoratkaisupyyntö - Unionin tuomioistuimen työjärjestyksen 99 artikla - EAY:n, UNICE:n ja CEEP:n tekemä määräaikaista työtä koskeva puitesopimus - 5 lausekkeen 1 kohta - Perättäiset määräaikaiset työsopimukset julkisella terveydenhuoltosektorilla - Käsite ”perustellut syyt” - Käsite ”vastaavat oikeudelliset toimenpiteet väärinkäytösten estämiseksi” - Ylimääräisessä julkisessa palvelussuhteessa olevan henkilöstön asemassa olevien työntekijöiden korvaaminen väliaikaisessa julkisessa palvelussuhteessa olevan henkilöstön asemassa olevilla työntekijöillä - Tilapäisessä julkisessa palvelussuhteessa olevan henkilöstön pysyvä tarve)
      (2021/C 357/02)
      Oikeudenkäyntikieli: espanja
      
         Ennakkoratkaisua pyytänyt tuomioistuin
      
      Juzgado Contencioso-Administrativo no 24 de Madrid
      
         Asianosaiset
      
      
         Kantajat: Sindicato Único de Sanidad e Higiene (SUSH) de la Comunidad de Madrid ja Sindicato de Sanidad de Madrid de la Confederación General del Trabajo (CGT)
      
         Vastaaja: Consejería de Sanidad de la Comunidad de Madrid
      
         Määräysosa
      
      
                  1)
               
               
                  Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemästä määräaikaista työtä koskevasta puitesopimuksesta 28.6.1999 annetun neuvoston direktiivin 1999/70/EY liitteenä olevan, 18.3.1999 tehdyn määräaikaista työtä koskevan puitesopimuksen 5 lauseketta on tulkittava siten, että kansallisen tuomioistuimen tehtävänä on arvioida kaikkien sovellettavien kansallisen oikeutensa sääntöjen mukaisesti, ovatko kansalliset toimenpiteet, joissa määrätään tilapäisten virkamiesten ryhmän uudelleen luokittelusta siten, että niissä korvataan ylimääräisessä julkisessa palvelussuhteessa olevan henkilöstön asemassa olevat työntekijät väliaikaisessa julkisessa palvelussuhteessa olevan henkilöstön asemassa olevilla työntekijöillä ja määrätään, että nämä henkilöt mahdollisesti vakinaistetaan sellaisen valintamenettelyn lopussa, jonka tarkoituksena on täyttää viimeksi mainittujen virkamiesten väliaikaisesti hoitamat virat lopullisesti, kyseisessä määräyksessä tarkoitettuja riittäviä toimenpiteitä perättäisten määräaikaisten työsopimusten tai työsuhteiden väärinkäytösten estämiseksi ja tarvittaessa seuraamusten määräämiseksi niistä tai vastaavia oikeudellisia toimenpiteitä. Jos näin ei ole, kyseisen tuomioistuimen on arvioitava, onko sovellettavassa kansallisessa säännöstössä muita tehokkaita toimenpiteitä sellaisten väärinkäytösten estämiseksi ja seuraamusten määräämiseksi niistä.
               
            
                  2)
               
               
                  Direktiivin 1999/70 liitteenä olevan, 18.3.1999 tehdyn määräaikaista työtä koskevan puitesopimuksen 5 lauseketta on tulkittava siten, että se ei ole esteenä kansalliselle säännöstölle, jonka mukaan ainoastaan ylimääräisessä julkisessa palvelussuhteessa olevan henkilöstön asemassa olevilla työntekijöillä on mahdollisuus saada korvatuksi tämä asema väliaikaisessa julkisessa palvelussuhteessa olevan henkilöstön asemalla, mikäli tällainen korvaaminen on kyseisessä määräyksessä tarkoitettu riittävä toimenpide perättäisten määräaikaisten työsopimusten tai työsuhteiden väärinkäytösten estämiseksi ja tarvittaessa seuraamusten määräämiseksi niistä tai vastaava oikeudellinen toimenpide, jos kansallisessa oikeusjärjestyksessä on muita tehokkaita toimenpiteitä sellaisiin määräaikaisiin työntekijöihin kohdistuvien väärinkäytösten estämiseksi ja seuraamusten määräämiseksi niistä, jotka eivät kuulu ylimääräisessä julkisessa palvelussuhteen asemassa olevan henkilöstön ryhmään, mikä kansallisen tuomioistuimen on tarkistettava.
               
            
         (1)  EUVL C 319, 23.9.2019.